ΑΠΟΦΑΣΗ ΤΗΣ ΕΠΙΤΡΟΠΗΣ της 9ης Μαρτίου 1979 περί των αιτήσεων αποδόσεως στα πλαίσια της οδηγίας 77/391/ΕΟΚ "περί καθιερώσεως κοινοτικής δράσεως για την εξάλειψη της βρουκελλώσεως, της φυματιώσεως και της λευκώσεως των βοοειδών"

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

την οδηγία 77/391/ΕΟΚ του Συμβουλίου της 17ης Μαΐου 1977 περί καθιερώσεως κοινοτικής δράσεως για την εξάλειψη της βρουκελλώσεως, της φυματιώσεως και της λευκώσεως των βοοειδών(1), όπως τροποποιήθηκε τελευταία από την οδηγία 79/9/ΕΟΚ(2), και ιδίως το άρθρο 8 παράγραφος 3,

Εκτιμώντας:

ότι οι αιτήσεις αποδόσεως που διαβιβάζονται στο τμήμα "προσανατολισμού" του Ευρωπαϊκού Γεωργικού Ταμείου Προσανατολισμού και Εγγυήσεως (ΕΓΤΠΕ) και αφορούν τις ενισχύσεις που προβλέπονται στο άρθρο 7 παράγραφος 2 της οδηγίας 77/391/ΕΟΚ, πρέπει να περιλαμβάνουν ορισμένα στοιχεία, τα οποία πρέπει να παρουσιάζουν με τον ίδιο τρόπο τα Κράτη Μέλη ώστε να διευκολύνεται η εξέταση της συμφωνίας τους με τις διατάξεις της οδηγίας και των αποφάσεων της Επιτροπής περί εγκρίσεως των εθνικών προγραμμάτων εξαλείψεως, καθώς και η λήψη αποφάσεως ως προς τις αιτήσεις αυτές-

ότι, για να είναι δυνατή η αποτελεσματική εξακρίβωση, τα Κράτη Μέλη πρέπει να φυλάσσουν στη διάθεση της Επιτροπής τα δικαιολογητικά έγγραφα για ένα αρκετά μεγάλο διάστημα-

ότι τα προβλεπόμενα στην παρούσα απόφαση μέτρα είναι σύμφωνα με τη γνώμη της Επιτροπής του ΕΓΤΠΕ,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Οι αιτήσεις αποδόσεως που συντάσσονται από τα Κράτη Μέλη σύμφωνα με τις διατάξεις των άρθρων 7 και 8 της οδηγίας 77/391/ΕΟΚ πρέπει να υποβάλλονται σύμφωνα με τους πίνακες του παραρτήματος της παρούσης αποφάσεως.

Άρθρο 2

Τα Κράτη Μέλη έχουν στη διάθεση της Επιτροπής, για μία περίοδο τριών ετών μετά την πραγματοποίηση του προγράμματος, τα δικαιολογητικά έγγραφα ή τα κεκυρωμένα αντίγραφα τα οποία κατέχουν και βάσει των οποίων έχει συνταχθεί η αίτησή τους αποδόσεως.

Άρθρο 3

Η παρούσα απόφαση απευθύνεται στα Κράτη Μέλη.

Έγινε στις Βρυξέλλες, στις 9 Μαρτίου 1979.

Για την Επιτροπή

Finn GUNDELACH

Αντιπρόεδρος

(1) ΕΕ αριθ. Ν 145 της 13.6.1977, σ. 44.

(2) ΕΕ αριθ. Ν 6 της 10.1.1979, σ. 27.

ΠΑΡΑΡΤΗΜΑ

Αίτηση αποδόσεως σύμφωνα με το άρθρο 8 παράγραφος 1 της οδηγίας 77/391/ΕΟΚ Κράτος Μέλος ...

Α. ΕΞΑΛΕΙΨΗ ΤΗΣ ΒΡΟΥΚΕΛΛΩΣΕΩΣ ΤΩΝ ΒΟΟΕΙΔΩΝ >(1)(1)(1)()(1)(1)"> ID="1""""

Βεβαιούται ότι οι αγελάδες και τα άλλα βοοειδή έχουν σφαγεί στα πλαίσια των δραστηριοτήτων που αναφέρονται στο άρθρο 2 της οδηγίας 77/391/ΕΟΚ και του εθνικού προγράμματος που έχει εγκριθεί από την Επιτροπή.

Σφραγίδα και υπογραφή αρμόδιας αρχής

Αίτηση αποδόσεως σύμφωνα με το άρθρο 8 παράγραφος 1 της οδηγίας 77/391/ΕΟΚ Κράτος Μέλος ...

Β. ΕΞΑΛΕΙΨΗ ΤΗΣ ΦΥΜΑΤΙΩΣΕΩΣ ΤΩΝ ΒΟΟΕΙΔΩΝ >(2)(2)(2)(2)(2)"> ID="1""""

Βεβαιούται ότι οι αγελάδες και τα άλλα βοοειδή έχουν σφαγεί στα πλαίσια των δραστηριοτήτων που αναφέρονται στο άρθρο 3 της οδηγίας 77/391/ΕΟΚ και του εθνικού προγράμματος που έχει εγκριθεί από την Επιτροπή.

Σφραγίδα και υπογραφή της αρμόδιας αρχής

Αίτηση αποδόσεως σύμφωνα με το άρθρο 8 παράγραφος 1 της οδηγίας 77/391/ΕΟΚ Κράτος Μέλος ...

Γ. ΕΞΑΛΕΙΨΗ ΤΗΣ ΕΝΖΩΟΤΙΚΗΣ ΛΕΥΚΩΣΕΩΣ >(3)(3)(3)()(3)(3)"> ID="1""""

Βεβαιούται ότι οι αγελάδες και τα άλλα βοοειδή έχουν σφαγεί στα πλαίσια των δραστηριοτήτων που αναφέρονται στο άρθρο 4 της οδηγίας 77/391/ΕΟΚ και του εθνικού προγράμματος που έχει εγκριθεί από την Επιτροπή.

Σφραγίδα και υπογραφή της αρμόδιας αρχής

(1) Να διανεμηθεί κατά διοικητική μονάδα.(2) Να διανεμηθεί κατά διοικητική μονάδα.(3) Να διανεμηθεί κατά διοικητική μονάδα.